ကန်မြဲရွာ၊ တောင်သာမြို့နယ်

ကန်မြဲရွာ ("ကမြဲ" ဟု အသံထွက်)  ()သည် မန္တလေးတိုင်းဒေသကြီး၊ မြင်းခြံခရိုင်၊ တောင်သာမြို့နယ်၊ ကန်မြဲကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၉၁၅၁၉ ဖြစ်သည်။ ၂၀၁၄ သန်းခေါင်စာရင်းအရ ကန်မြဲကျေးရွာအုပ်စုတွင် ကျား ၂၅၄၈ ဦး၊ မ ၃၄၇၃ ဦး၊ လူဦးရေ စုစုပေါင်း ၆၀၂၁ ဦးနေထိုင်သည်။   

 နာမည်ကျော်ကြား ကန်မြဲသားများ 
မန္တလေး ဗန်းမော်ကျောင်းတိုက်ဆရာတော် အရှင်ကုမာရာဘိဝံသ၏ ဆရာဖြစ်သူ တောင်ဝှေးခေါက်ဆရာ‌တော်ဦးပွား (အရှင်သောဘိတ) ၏ ဇာတိရွာဖြစ်သည်။

ဂီတစာဆိုအကျော်အမော်တဦးဖြစ်သူ ကန်မြဲအေး‌ကျော် (၁၉၂၅-၁၉၇၈) နှင့် နာမည်ကျော် ကဗျာဆရာကြီး တင်မိုး (၁၉၃၃-၂၀၀၇) တို့၏ ဇာတိရွာဖြစ်သည်။ ကန်မြဲရွာတွင် ဦးအေးကျော်၏ နာမည်ကျော် သီချင်းအမည်ဖြစ်သော "ပန်းရည်ဘဏ်တိုက်" အမည်ဖြင့် စာကြည့်တိုက်တစ်ခုကို ၂၀၁၄ ခုနှစ်၊ နိုဝင်ဘာလ ၈ ရက်နေ့တွင် ဖွင့်လှစ်ကာ ကန်မြဲရွာ ဂုဏ်ဆောင် ဆရာကြီးကဗျာဆရာတင်မိုးနှင့် ကန်မြဲကိုအေးကျော်တို့၏ ကိုယ်တစ်ပိုင်းပုံ ကြေးရုပ်တုတို့အား ထားရှိ ပြသထားသည်။

 ကိုးကား 

ကဏ္ဍ:တောင်သာမြို့နယ်ရှိ ရွာများ